Naeroro Ritonõpo a ehmaropa oturuse , tukurãkase kuexirykõke eya . Torẽtyke pyra sehtone . Onenetupuhkehpyra roropa sehtone eya kuytorykohtao . Osenekunohpopyra sehtone . Moeze a emero tysapararahmase munu ke Ritonõpo tapyĩ taõkomo . Moro saaro Kyrixtu toorihse exiryke tukurikase sã kukurohtao xine mana . Popyra kuehtopõpyrykõ tykorokase roropa eya mana . Tuzenu tokarose roropa kyya xine ikurikatyã sã kuehtohkõme tuna ke .
